OpenLLM-France/wikimedia huggingface dataset:
# Helios Mendiburu

Helios Mendiburu (Madril, Espainia, 1936ko otsailaren 24a) eusko-alemaniar politikari eta ingeniari bat da. 1990tik 2000ra bitartean, Berlingo Bezirks Friedrichshain barrutiko alkatea izan zen.

## Bizitza

Heliosen aita euskalduna eta komunista zen, eta Frantziako erresistentziako kide izanik borrokatu zen nazien aurka. Han hil zuten 1944an. Ama, María del Pilar, aitaren ideologia berekoa zen, eta 1946an, Ekialdeko Alemaniako Cottbus hirira ihes egin behar izan zuen Heliosekin eta beste bi semeekin.
Nahiz eta familiako guztiak komunistak izan, Helios sozialdemokrata da, Alemaniako SPD alderdikoa. Bere hitzetan, «nire sendiko ardi beltza naiz». Bere gaztaroko gertaerek finkatu zioten bere ideologia politikoa. 1956ko udazkenean, sobietarren tankeek 1956ko Hungariako Iraultza zapaldu zuten. Heliosek, orduan filologia erromanikoa ikasten ari zela, Brandenburgon protesta bat antolatu zuen. Poliziek gomazko borrekin disolbatu zuten manifestazioa. Polizien ikerketetan Mendiburuk SPDarekin zituen kontaktuak azaleratu ziren, eta bi urte eta erdiko espetxe zigorra jazo zuen, Estatuaren aurka egindako ekintzengatik.
Kartzelan egoera tamalgarrian izan eta gero, hainbat urtez politikan sartu gabe ibili zen, berriro atxilotuko zuten beldur. Horren guztiaren ondorioz, nahiz eta bere sendi osoa komunista izan, Friedrichshaineko Leninen estatua erraldoi ospetsua kentzearen aldeko botoa eman zuen.
Alemaniako Gernika elkartearen lehendakaria izan zen, 1998an sortu zenetik 2004 arte.

## Erreferentziak

* ↑ (Gaztelaniaz) http://elpais.com/diario/1999/10/05/ultima/939074401_850215.html
* ↑ (Ingelesez) https://web.archive.org/web/20150913171405/http://www.bloombergview.com/articles/2015-09-11/lenin-makes-a-comeback-in-berlin
* ↑ (Gaztelaniaz) http://www.euskalkultura.com/espanol/noticias/el-historiador-y-periodista-ingo-niebel-elegido-nuevo-presidente-de-la-asociacion-vasco-alemana-gernika
* ↑ https://web.archive.org/web/20160216052407/http://www.euskaletxea.de/eu/
* Datuak: Q1602562
# Heliosfera

Heliosfera eguzki haizearen eraginpean dagoen eremua da, eguzki atmosferatik datozen ioiez osatua dago eta Plutoneko orbitatik haratago hedatzen da.
Honek burbuila magnetiko bat sortzen du, bere barnean Eguzki-sistemako planetak daude. Burbuila honek ezartzen duen mugari heliopausa deritzo. Heliopausa terminazioaren talka frontetik banatzen duen geruzari helioazala deritzo.

## Kanpo estekak

* Datuak: Q131687
* Multimedia: Heliosphere / Q131687
# Henri (kraterra)

Henri Merkurioko talka krater bat da. 163,8 kilometro diametroko zabalera du. Bere izena Nazioarteko Astronomia Elkarteak 2012an jarri zion. Robert Henri (1865–1929) margolari estatubatuarraren omenez eman zitzaion.

## Erreferentziak

* ↑ https://planetarynames.wr.usgs.gov/Feature/14582
* Datuak: Q25908329
* Multimedia: Henri (crater) / Q25908329
# Henri Alekan

Henri Alekan (Paris, 1909ko otsailaren 10a - 2001eko ekainaren 15a) frantses kamera-operadoreburua izan zen.
Zuri-beltzezko argazki bikain eta zehatza da Alekanen agindupean filmatutako pelikulen ezaugarri nagusia: Trenbideko gudua (1946), Ederra eta Piztia, Juliette edo ametsen giltza (1951), Gauzen egoera (1982), Desioaren hegalak (1987). Arteari buruzko dokumentalak ere egin zituen: Rodinen infernua (1958).

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q958139
* Multimedia: Henri Alekan / Q958139
# Henri-Edmond Cross

Henri-Edmond Cross, Henri-Edmond-Joseph Delacroix jaioa (Douai, 1856ko maiatzaren 20a - Saint-Clair, Var, 1910eko maiatzaren 16a) frantziar margolaria izan zen.
Estilo errealistako erretratuak eta izadi hilak egiten hasi zen eta 1881ean erakutsi zuen lehen aldiz artisten aretoan. 1883an Mediterraneora bidaia egin zuen eta Paul Signac ezagutu zuen, lagun bihurtu eta artistikoki eragin ziona. 1884an Artista Independenteen Elkartea sortu zuen eta bertan neoinpresionismoko artistak ezagutu zituen, 1891 arte estilo neoinpresionistan margotzen hasi ez bazen ere. Mugimenduaren ideiei ere jarraitu zien, hala nola anarkismoari eta gizarte utopiko batean sinesteari. Eragin garrantzitsua izan zen Henri Matisserentzat eta Fauvismoaren garapenerako.

## Iruditegia

* Madame Hector France, 1891
* The farm, evening, 1893
* L'air du soir, c. 1893
* Sunset on the Lagoon, Venice 1898–1893
* La Ferme, matin, 1893
* Fisherman, 1895
* L'air du soir, c. 1893
* Landscape, c. 1896–1899
* La barque bleue, 1899
* La maison rose, c. 1901–1905
* Ponte San Trovaso, 1902–1905
* La fuite des nymphes, c. 1906
* Une clairière en Provence (Étude), c. 1906
* La Chaîne des Maures, 1906–1907
* La baie à Cavalière, 1906–1907
* Le Bois, 1906–1907
* Dormeuse nue dans la clairière, 1907
* Cypresses at Cagnes, 1908
* Regatta in Venice, 1898/1908
* Hafenszene, by 1910

## Kanpo estekak

* Datuak: Q555224
* Multimedia: Henri-Edmond Cross / Q555224
# Henri-Achille Zo

Henri-Achille Zo (Baiona, Lapurdi, 1873ko abenduaren 2a - Onessa e Laharí, Landak, Okzitania, 1933ko irailaren 9a) margolaria izan zen.

## Bizitza

Léon Bonnat eta Achille Zo margolarien ikaslea izan zen; aita Achille Zok bezala, «espainiar giroko irudiak» eta zezenketa landu zituen bere artelanetan, Euskal Herriko gaiekin eta besterekin batera.
Parisen Opera Komikoaren Antzoki Nazionala delakoaren margotze-lanetan esku hartu zuen. Rosa Bonheur saria irabazi zuen 1903an; 1910ean Ohorezko Legioko zaldun izendatu zuten. Euskal Herriarekin lotura handia izan zuen. Pierre Lotiren Ramuntcho eta Raymond Roussel paristar idazlearen Nouvelles Impressions d'Afrique (Afrikako inpresio berriak, 1932koa) liburuen ilustrazioak egin zituen.
1924ko Olinpiar Jokoetan parte hartu zuen, arte kategorian lehiatuz.
1933ko irailaren 9an Landetan hil zen, auto-istripuz.
Un siècle de vie à Bayonne, 1901-2001 (Bizitza-mende bat Baionan, 1901-2001) egitarauaren barruan Léon Bonnat museoan Henri-Achille Zoren Léon Bonnat bere ikasleen erdian artelana zaharberritu zen.

## Erreferentziak

* ↑ www.sports-reference.com
* Datuak: Q3130327
* Multimedia: Henri Achille Zo / Q3130327
# Henri-Jean Guillaume Martin

Henri-Jean Guillaume Martin (Tolosa Okzitania, 1860ko abuztuaren 5a - Labastide-du-Vert, 1943ko azaroaren 12a) frantziar margolaria izan zen.
Tolosa Okzitaniako Arte Ederren Akademian ikasi zuen eta 1879an Parisera joan zen. 1883an Parisko Aretoko domina irabazi zuen eta hurrengo urtean Italiara joan zen beka batekin. 1900eko Parisko Erakusketa Unibertsalaren Sari Nagusia irabazi zuen.
Inpresionismoaren ondoko estiloan margotu zuen eta bere lanik ezagunena Batzar Nagusiko hormetako muralak dira.
Bere azken urteak Lot departamenduan eman zituen margotzen.

## Iruditegia

* Le Poète, 1881, Musée des Augustins
* Autoportrait en saint Jean-Baptiste, 1883, Musée des Beaux-Arts de Carcassonne
* Paolo Malatesta et Francesca da Rimini aux enfers, 1883, Musée des Beaux-Arts de Carcassonne
* La Fête de la Fédération au Champ de Mars le 14 juillet 1790, 1889, Musée des Augustins
* L'Homme entre le Vice et la Vertu, 1892, Musée des Augustins
* Portrait de Madame Sans, 1895, Musée des Augustins
* Portrait d'Albert Sarraut, c. 1898, Musée des Beaux-Arts de Carcassonne
* Beauté, 1900, Musée des Augustins
* Dans le jardin, c. 1900, Palais des Beaux-Arts de Lille
* L'été ou les faucheurs, 1903, Capitole de Toulouse
* Portrait de Jean Jaurès, 1905, Musée Toulouse-Lautrec
* Les bords de la Garonne, les promeneurs ou les rêveurs, 1906, Capitole de Toulouse
* Étude pour les bords de la Garonne, c. 1906, Musée des Augustins
* Portrait de l'artiste, c. 1912, Musée d'Orsay
* Gustave Charpentier (1860-1956), compositeur, c. 1932, Musée Carnavalet
* Salle de l'Assemblée générale, Conseil d'État, Paris

## Kanpo estekak

* Datuak: Q177978
* Multimedia: Henri Martin (painter) / Q177978
# Henri-Georges Clouzot

Henri-Georges Clouzot (Niort, 1907ko azaroaren 20a - Paris, 1977ko urtarrilaren 12a) frantses zinemagilea eta gidoi-egilea izan zen.
Polizia gaiak gogoko izan zituen zuzendari honek; ospe handia ekarri zioten bere lanetako giro ilunak, errealismo handiak eta tentsio dramatiko bikainak. Bere film nagusiak: Belea (1943), Beldurraren ordainsaria (1952), Deabrudunak (1954).

## Filmografia

* 1931 : La Terreur des Batignolles (film laburra)
* 1942 : L'assassin habite au 21
* 1943 : Le Corbeau
* 1947 : Quai des Orfèvres
* 1949 : Manon
* 1949 : Retour à la vie (Le Retour de Jean atala)
* 1950 : Le Voyage en Brésil (amaitu gabea)
* 1950 : Miquette et sa mère
* 1953 : Le Salaire de la peur
* 1955 : Les Diaboliques
* 1956 : Le Mystère Picasso
* 1957 : Les Espions
* 1960 : La Vérité
* 1964 : L'Enfer (amaitu gabea)
* 1967 : Messa da Requiem von Giuseppe Verdi
* 1968 : La Prisonnière

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q55384
* Multimedia: Henri-Georges Clouzot / Q55384
# Henri-Jean Houbaut

Henri-Jean Houbaut (Vitrey, Meurthe-eta-Mosela, 1880ko martxoaren 23a - 1939ko uztailaren 17a) Frantziako apezpikua izan zen, Baionako apezpikua izandakoa.

## Biografia

1904an apaiz ordenatu eta gero, 1935eko otsailaren 14an Baionako apezpiku bihurtu zen eta hantxe egon zen hil arte.

## Kanpo estekak

* (Ingelesez) catholic-hierarchy.org
* Datuak: Q12259035
# Henri-Pittier Parke Nazionala

Henri-Pittier Parke Nazionala (gaztelaniaz: Parque nacional Henri Pittier) Venezuelako parke nazionala da, Kostaldeko mendikatearen mazelan. Mendi horiek Karibe itsasotik Pico Cenizaraino iristen dira, eta goreneko garaiera 2.435 m-n dute. Parke Nazionala 1937an sortu zen, eta 107.800 ha hartzen ditu. Iparraldeko isurialdean ekosistema tropikaleko inguru aberatsa du. 400 m bitartean akazia- eta kaktus-sabanak daude; 800 metrora hosto galkorreko basoak (urtaro heze-lehor txandakatzera egokituak); 800-1.000 metro bitartean, baso euritsu tropikala eta ondoren, 2.000 metrora, baso tropikala, laino-basoa. Azkenik, baso subtropikala dago. Hegoaldeko isurialdean, 1.600 metro bitartean, iparraldekoaren banaketa berdina dago, eta hortik gora belardi handiak eta plantazio zabalak daude basoen ordez. Henri-Pittier Parke Nazionalak habitat-mota asko biltzen ditu, aipatutako baso tropikalez gainera, itsasbazterrak (mangladiez beteak), inguru epelak, eta Valencia aintzira. Laino-basoan garaiera handiko zuhaitzak dira nagusi (Gyranthera caribensis). Horrez gainera, iratzeak, orkideak eta bromeliazeoak ugariak dira. Animaliei dagokienez, era askotako animaliak daude. Ugaztunak ugari dira, gehienbat tximino oihularia, kaputxino marroiak eta hiru hatzeko nagiak. 530 hegazti-mota daude, 30 kolibri, 58 tiranido, tukanak, manakiak, eta abar. Henri-Pittier Parkea Hego Ameriketako zaharrenetakoa da, eta luberriko zenbait gune daude bertan.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/26 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q1035333
* Multimedia: Henri Pittier National Park / Q1035333
# Hans Modrow

Hans Modrow (Jasenitz, 1928ko urtarrilaren 27a - Berlin, 2023ko otsailaren 10a) alemaniar politikari komunista izan zen. Ekialdeko Alemaniako lehen ministroa izan zen 1989tik 1990era.
Haurtzaroan Hitleriar Gaztedietako kide izan zen eta Bigarren Mundu Gerran suhiltzaile boluntarioa izan zen, baita Volkssturmeko kidea ere. Armada Gorriak preso hartu zuen 1945eko maiatzean, eta Moskura bidali zuen alemaniar askeen eskola antifaxista batera, marxismo-leninismo ikastera. 1949an askatu zuten eta Alemaniako Alderdi Sozialista Batuarekin bat egin zuen.
Alemaniara itzulita, Alemaniako Gazteria Libreko kide izan zen eta Moskuko Komsomolen ikasi zuen. Ekialdeko Alemaniako Parlamentuko diputatua izan zen 1957tik 1990era, eta alderdiaren Batzorde Zentraleko kide izan zen 1967tik 1989ra.
1973an alderdiko lehen idazkari izendatu zuten Dresdenen. Erich Honeckerren kritikari gutxietako bat izan zen eta Mikhail Gorbatxoven politikak babestu zituen.
1989ko azaroko iraultza baketsuaren ondoren, Egon Krenz buruzagi berriak lehen ministro izendatu zuen, Gorbatxovek eskatuta. Herrialdea gobernatu zuen 1989-90eko neguan, 1990eko martxoko hauteskunde libreetara arteko trantsizio batean.
Alemania batu ondoren, Bundestageko (1990-1994) eta Europako Parlamentuko (1999-2004)) kide izan zen, Die Linke alderdia ordezkatuz.

## Kanpo estekak

* Datuak: Q57241
* Multimedia: Hans Modrow / Q57241
# Hans Moleman

Hans Moleman, edo "Sator Jauna", Simpsondarrak telesailko pertsonai bat da. Oso zaharra da eta ez du oso ondo ikusten.

## Ikus, gainera

* Simpsondarrak

## Kanpo estekak

* Datuak: Q1503301
# Hans Reichenbach

Hans Reichenbach (Hanburgo, 1891ko irailaren 26a - Los Angeles, 1953ko apirilaren 9a) Alemaniako filosofoa izan zen. Fisikaren Filosofiako irakaslea izan zen Berlinen; 1933an, naziek aginpidea eskuratu zutenean, Turkiara erbesteratu zen eta Istanbulgo Unibertsitatean irakasle izan zen. Gero, Estatu Batuetara joan eta Kaliforniako Unibertsitateko irakasle izan zen. 1928an, beste batzuekin batera, Berlingo Taldea sortu zuen, filosofiaren eta zientziaren arteko harremanak aztertu nahi zituen zientzialari- eta pentsalari-taldea. Reichenbachek ezagutza zientifikoaren metodo gisa eta ondorioen kritika gisa ulertzen zuen zientziaren filosofia. Harentzat probabilitatea gertaldien maiztasunaren muga da. Teoria kuantikoaren hizkuntza sistematizatzeko hiru balioko logika proposatu zuen. Idazlanak: Philosophie der Raum-Zeit-Lehre (Espazioaren eta denboraren dotrinaren filosofia); Philosophic Foundations of Quantum Mechanics (Mekanika kuantikoaren filosofia hastapenak); Modern Philosophy of Science (Zientziaren filosofia modernoa).

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q170147
* Multimedia: Hans Reichenbach (philosopher) / Q170147
# Hans Rottenhammer

Hans Rottenhammer edo Johann Rottenhammer (Munich, 1564 – Augsburg, 1625eko abuztuaren 14a) alemaniar margolaria izan zen.
1588ra arte Hans Donauerren ikasle izan zen Munichen. 1593an Erroman lan egiten zuen eta 1595etik 1606ra Venezian bizi izan zen. Gero Alemaniara itzuli zen lanera, Augsburgen eta Munichen.
Eskala txikiko lanak margotzeagatik nabarmendu zen, normalean kobreari buruzkoak, gai mitologiko eta historikoei buruzkoak eta estilo alemaniarra eta italiarra nahastuz. Alemaniara itzulita, obra handiagoak egin zituen, hala nola erretaulak eta jauregien dekorazioa.

## Iruditegia

* Ihes egin Egiptora, Rottenhammerren irudiak eta Jan Brueghel Zaharraren paisaia
* Minerva eta musak 1603
* Neptuno eta Anfitriteren ezkontza, 1600
* Graf Ernst zu Holstein-Schaumburg, 1621
* Kanako ezkontzak, 1606

## Kanpo estekak

* Datuak: Q559004
* Multimedia: Hans Rottenhammer / Q559004
# Hans Sachs

Hans Sachs (Nurenberg, gaur egungo Alemania, 1494ko azaroaren 5a - Nurenberg, 1576ko urtarrilaren 19a) alemaniar olerkari eta musikagilea izan zen.

## Biografia

6.000 poesiatik gora idatzi zituen. Poesia horiek Meistersang molde herrikoi-burgesari jarraitzen zitzaizkien, eta XV-XVI. mendeko akademia-moduko eskoletan kantatzen ziren. Meistersinger edo maisu-kantaririk ospetsuenetako bat izan zen Sachs. Durero, Fischer eta Pirkheimerren adiskide izan zen, eta himno bat idatzi zuen Luther goraipatuz: Die Wittembergisch Nachtigall (1523, "Wittembergeko urretxindorra"). Richard Wagner musikariak hari eskaini zion Die Meistersinger von Nürnberg ("Nurenbergeko maisu kantariak") opera.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q19543
* Multimedia: Hans Sachs / Q19543
# Hans Morgenthau

Hans Joachim Morgenthau (Coburg, 1904ko otsailaren 17a– New York, 1980ko uztailaren 19a) jurista eta politikalari alemaniar-estatubatuarra zen. XX. mendeko nazioarteko harremanen ikasketetako figura nagusietakoa zen, bereziki II. Mundu Gerraz geroztik.

## Erreferentziak

* Datuak: Q77161
* ↑ Specter, Matthew G.. (2022). The Atlantic realists : empire and international political thought between Germany and the United States. ISBN 978-1-5036-0312-7. PMC 1249709341. (Noiz kontsultatua: 2022-07-13).
# Hans Müller von Bulgenbach

Hans Müller, Hans Müller von Bulgenbach izenarekin ere ezaguna († 1525eko abuztuaren 12a, Laufenburg), Alemaniar nekazarien gerrako buruzagi nekazaria izan zen. Armadarekin Frantzian borrokan ibili ostean, Stuhlingeneko hasierako matxinadan zerikusi handia izan zuen eta Alemania hego-mendebalde osoan nekazari taldeak osatu zituen. Klettgaueko bataila galdu ostean, 1525eko uztailak 1ean, Hohentweileko gotorlekuan hartu zuten preso eta abuztuan exekutatu zuten.
# Hans Namuth

Hans Namuth (Essen, Alemania, 1915eko martxoaren 17a - Long Island, Estatu Batuak, 1990eko urriaren 13a) estatubatuar argazkilari eta zinemagilea izan zen, jatorriz alemaniarra.

## Biografia

Vu aldizkariaren erreportajeetako argazkilaria izan zen. Espainiako Gerra Zibilean parte hartu zuen, errepublikanoen taldean. 1942an, Estatu Batuetako herritartasuna lortu zuen.
Bere ibilbide profesionalean, arte plastikoetako ehunka artista, pintore, eskultore nahiz arkitektori, atera zizkion argazkiak. Artistak (Jackson Pollock, Willem De Kooning, Josef Albers, Louis I. Kahn eta abar) beren lanean murgilduta ikus daitezke Namuthen argazkietan. Artista horiei buruzko hainbat film ere egin zituen: Willem De Kooning pintorea, Brancusiren atzera begirakoa Guggenheimen, Louis I. Kahn arkitektoa eta abar.
Namuthen lanak New Yorkeko Leo Castelli galerian egon ziren ikusgai, 1970eko hamarkada osoan zehar. Artisten argazkiak egiteaz gainera, Guatemalako Todos Santos herriko indiarren argazki asko egin zuen.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q77717
# Hans Ooft

Hans Ooft (1947ko ekainaren 27a - ) Herbehereetako futbolari ohi eta entrenatzailea da. 1992-1993 bitartean Japoniako taldearen entrenatzailea izan zen.

## Erreferentziak

* ↑ (Ingelesez)RSSSF

## Kanpo estekak

* (Japonieraz) J.League Data Site
* Datuak: Q1839876
# Hans Pfitzner

Hans Pfitzner (Mosku, 1869ko maiatzaren 5a - Salzburgo, 1949ko maiatzaren 22a) alemaniar musikagilea eta orkestra-zuzendaria izan zen.
Piano-irakaslea izan zen Koblentzako kontserbatorioan (1892-1893), Mainzeko Antzokiko zuzendari (1894-1896), Estrasburgoko Operako musika-zuzendari (1910-1916) eta Municheko Akademiako konposizio-irakasle (1930-1933), beste kargu askoren artean. Mainz, Berlin, Munich eta Estrasburgoko orkestretako zuzendari izan zen. Lan gehienak Wagner eta Schumannen eraginpean idatzi zituen, eta azken alemaniar erromantikotzat hartu izan da; Pfitznerren abestiak oso ederrak eta hunkigarriak dira. Mahlerrek Pfitznerren bi opera zuzendu zituen Vienan, baina arrakastarik handiena Palestrina operarekin lortu zuen, 1917. urtean Munichen. Pfitznerren joera tradizionalistak nazien gogoko izan ziren, baina geroago baztertu egin zuten. Aipatutako lanez gainera, beste lan nagusi batzuk dira: Der arme Heinrich (1891-1893, Heinrick behartsua), Die Rose vom Liebesgarten (1897-1900, Maitasunaren jardineko arrosa), eta Das Herz (1931, Bihotza) operak; bi sinfonia eta orkestrarako beste lan batzuk; piano-kontzertuak; biolin-kontzertuak; harizko tresnetarako bi kuarteto; kamerako musika, eta abesti ugari.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q57358
* Multimedia: Hans Pfitzner / Q57358
# Hauterive (Friburgo)

    Beste esanahi batzuen berri izateko, ikus: «Hauterive»
Hauterive Suitzako udalerria da. Friburgo kantonamenduan dago, Sarine barrutia barrutian. 2014an 2,497 biztanle zituen 11,92 kilometro koadrotan banatuta.

## Mugakideak

Honako udalerri hauekin egiten du muga:

## Kanpo estekak

* Datuak: Q67300
* Multimedia: Hauterive, Fribourg / Q67300
Villars-sur-Glâne
# Hautepierre-le-Châtelet

Hautepierre-le-Châtelet Frantziako udalerria da, Doubs departamenduan dagoena, Franche-Comté eskualdean. 2013an 111 biztanle zituen.

## Demografia
### Biztanleria

2007an Hautepierre-le-Châtelet udalerrian erroldatutako biztanleak 83 ziren. Familiak 36 ziren, horien artean 12 pertsona bakarrekoak ziren (4 bakarrik bizi ziren gizonak eta 8 bakarrik bizi ziren emakumeak), 8 seme-alabarik gabeko familiak ziren, 12 seme-alabak dituzten bikoteak ziren eta 4 seme-alabak dituzten guraso-bakarreko familiak ziren.
Biztanleriak, denboran, ondorengo grafikoan ageri den bilakaera izan du:
Ikus jatorrizko Wikidatako eskaera eta iturriak.

### Etxebizitza

2007an 46 etxebizitza zeuden, 36 familiaren etxebizitza nagusia ziren, 8 bigarren erresidentzia ziren eta 2 hutsik zeuden. 42 etxeak ziren eta 4 apartamentuak ziren. 36 etxebizitza nagusietatik 30 bere jabearen bizilekua ziren, 4 alokairuan okupaturik zeuden eta 2 doan lagata zeuden; 1ek bi gela zituen, 4 etxek hiru zituzten, 9 etxek lau zituzten eta 22 etxek bost zituzten. 31 etxek euren parking plaza propioa zuten azpian. 19 etxetan ibilgailu bat zegoen eta 15 etxetan bat baino gehiago zituzten.

### Biztanleria-piramidea

2009an sexu eta adinaren araberako biztanleria-piramidea hau zen:
Hautepierre-le-Châtelet udalerriko biztanleria-piramidea 2009an. :
| Gizonak | Adinak | Emakumeak |
| 0 | 95 + | 0 |
| 0 | 90-94 | 0 |
| 0 | 85-89 | 4 |
| 0 | 80-84 | 4 |
| 4 | 75-79 | 4 |
| 0 | 70-74 | 0 |
| 4 | 65-69 | 4 |
| 8 | 60-64 | 4 |
| 0 | 55-59 | 4 |
| 8 | 50-54 | 4 |
| 0 | 45-49 | 4 |
| 0 | 40-44 | 0 |
| 4 | 35-39 | 0 |
| 4 | 30-34 | 0 |
| 4 | 25-29 | 4 |
| 0 | 20-24 | 0 |
| 4 | 15-19 | 4 |
| 0 | 10-14 | 0 |
| 0 | 5-9 | 0 |
| 0 | 0tik 4ra | 0 |

## Ekonomia

2007an lan egiteko adina zuten pertsonak 42 ziren, horien artean 33 aktiboak ziren eta 9 inaktiboak ziren. 33 pertsona aktiboetatik 31 lanean zeuden (19 gizon eta 12 emakume) eta 2 langabezian zeuden (1 gizon eta 1 emakume). 9 pertsona inaktiboetatik 5 erretiraturik zeuden, 1 ikasten zegoen eta 3 "bestelako inaktibo" gisa sailkaturik zeuden.

### Ekonomia jarduerak

2007an herrian zegoen saltoki bakarra zerbitzu enpresa batena zen.
2000. urtean Hautepierre-le-Châtelet udalerrian 9 nekazaritza-ustiategi zeuden.

## Gertuen dauden herriak

Diagrama honek gertuen dauden herriak erakusten ditu.

## Erreferentziak

* ↑ Population et logements par commune depuis le recensement de 1962 (1961 pour les Dom) à 1999
* ↑ Logement, 1968-2007
* ↑ Population par sexe et âge quinquennal de 1968 à 1999. http://www.recensement-2007.insee.fr+(Noiz kontsultatua: 2010-07-13).
* ↑ Emploi et population active 1999 et 2007
* ↑ Créations et stock d'établissements par commune en 2009

## Kanpo estekak

* (Frantsesez)Résumé statistique INSEEren udalerriko estatistiken laburpena.
* (Frantsesez)Évolution et structure de la population INSEEren udalerriko datuen fitxa.
* (Frantsesez)France par comune Frantziako udalerri guztietako datu zehatzak mapa baten bitartez eskuragarri.
* Datuak: Q838888
* Multimedia: Hautepierre-le-Châtelet / Q838888
# Hirurehun eta hirurogeita hamaika

Hirurehun eta hirurogeita hamaika (371) hirurehun eta hirurogeita hamarraren ondoren eta hirurehun eta hirurogeita hamabiaren aurretik doan zenbaki osoa da.

## Kanpo estekak

* Datuak: Q1194192
* Multimedia: 371 (number) / Q1194192